ПРОТОКОЛ № 05
от заседание на Комисия по дисциплинарните производства
на Висшия съдебен съвет,
проведено на 04 февруари  2014 г.

Днес, 04 февруари 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

ПРЕДСЕДАТЕЛ:    ВАСИЛ ПЕТРОВ
ЧЛЕНОВЕ:    ЯСЕН ТОДОРОВ
								ГАЛЯ ГЕОРГИЕВА	
                                                                           МИЛКА ИТОВА
                                                                           ЮЛИЯ КОВАЧЕВА
                                                                           СВЕТЛА ПЕТКОВА
Отсъства: Михаил Кожарев.

От администрацията на ВСС: Деница Захариева и Мартин Величков  – експертни сътрудници на Комисия по дисциплинарните производства.

Заседанието протече при следния дневен ред:

1. Заповед на Нели Батанова – председател на Окръжен съд – гр. Шумен, с която, на основание чл. 327 от ЗСВ, е обърнато внимание на Стоян Момов – съдия в Районен съд – гр. Велики Преслав.

2. Извлечение от протокол № 03/20.01.2014 г. на Комисия „Професионална етика и превенция на корупцията” на ВСС във връзка с изготвяне на План – график за изпълнение на мерките, предвидени в Стратегията за превенция и противодействие на корупцията в съдебната система за 2014 г.

3. Писмо от Мария Карагьозова – председател на Районен съд – Гоце Делчев, във връзка с влязло в сила решение на ВАС – VІ отделение,  с което се оставя в сила решение на Административен съд – гр. Благоевград, отменящо нейна заповед за обръщане на внимание на Иван Йорданов Филчев – съдия в Районен съд – Гоце Делчев.

4. Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал.1 от ЗСВ за периода 01.01.2014 г. – 31.01.2014 г. 

5. Становище от проф. дмн Евгения Стоименова – БАН, относно направените доработки в Law Choice, версия 4, съгласно решение на ВСС по протокол № 42/31.10.2013 г., т. 13.5.

6. Разни.

По дневния ред

1.ОТНОСНО: Заповед на Нели Батанова – председател на Окръжен съд – гр. Шумен, с която, на основание чл. 327 от ЗСВ, е обърнато внимание на Стоян Момов – съдия при Районен съд – гр. Велики Преслав.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет да приеме за сведение заповед № РД – 07-24/16.01.2014 г. на Нели Батанова – председател на Окръжен съд - гр. Шумен, с която, на основание чл. 327 от ЗСВ, е обърнато внимание на Стоян Момов – съдия в Районен съд – гр. Велики Преслав и същата да се приложи към кадровото досие на магистрата.
1.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
1.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.
1.4. Да се изиска от Нели Батанова – председател на Окръжен съд гр. Шумен, копие от цялата преписка по заповед № РД – 07-24/16.01.2014 г., ведно с доклад от Константин Моллов и Мариана Георгиева – заместник административни ръководители на ОС гр. Шумен, относно срочността на решаване на възложените дела на съдия Стоян Момов, акт от планова ревизия на Районен съд гр. Велики Преслав за периода от 01.01.2013 г. до 01.11.2013 г., както и акт от извършена проверка от председателя на ОС гр. Шумен.

2.ОТНОСНО: Извлечение от протокол № 03/20.01.2014 г. на Комисия „Професионална етика и превенция на корупцията” на ВСС във връзка с изготвяне на План – график за изпълнение на мерките, предвидени в Стратегията за превенция и противодействие на корупцията в съдебната система за 2014 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

	2.1 Предлага следните мерки за включване в План – график за изпълнение на мерките, предвидени в Стратегията за превенция и противодействие на корупцията в съдебната система за 2014 г.:
•	Подпомагане на ВСС при уеднаквяване на практиката по дисциплинарните производства - срок – постоянен;
•	Провеждане на срещи по апелативни райони на членове на КДП с магистрати с цел обсъждане на дисциплинарната дейност на ВСС и критериите при налагане на дисциплинарните наказания – срок – постоянен;
•	Актуализиране на публичния Регистър на дисциплинарните производства, като при образуване на дисциплинарно производство се обявяват имената на вносителя на предложението за налагане на дисциплинарно наказание, привлеченото към дисциплинарна отговорност лице и членовете на дисциплинарния състав - срок – постоянен;
•	Организиране на съвместен форум между членовете на КДП, Комисията по анализ и отчитане степента на натовареност на органите на съдебната власт, Комисията по правни въпроси на ВСС и Работната група за изработване на единни критерии при налагане на дисциплинарни наказания с цел обсъждане на дисциплинарната практика на ВСС и критериите при налагане на дисциплинарните наказания - срок - май 2014 г.;
•	Приемане от КДП и внасяне за разглеждане от ВСС на единни критерии при налагане на дисциплинарни наказания на магистрати - срок - юни 2014 г.;

		2.2 Изпраща решението на Комисия „Професионална етика и превенция на корупцията” на ВСС за включване на предложените мерки в План – график за изпълнение на мерките, предвидени в Стратегията за превенция и противодействие на корупцията в съдебната система за 2014 г.

3.ОТНОСНО: Писмо от Мария Карагьозова – председател на Районен съд – Гоце Делчев, във връзка с влязло в сила решение на ВАС – VІ отделение,  с което се оставя в сила решение на Административен съд – гр. Благоевград, отменящо нейна заповед за обръщане на внимание на Иван Йорданов Филчев – съдия в Районен съд – Гоце Делчев.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Предлага на Висшия съдебен съвет да приеме за сведение Решение № 17365/20.12.2013 г. по адм. дело № 12548/2013 г. по описа на ВАС, с което се оставя в сила Решение № 1249/24.06.2013 г. по адм. дело № 436/2013 г. по описа на АС – гр. Благоевград, отменящо заповед на Мария Карагьозова – председател на Районен съд – Гоце Делчев, с която е обърнато внимание на Иван Йорданов Филчев – съдия в Районен съд – Гоце Делчев.
3.2. Решенията да се приложат към кадровото досие на магистрата.
 
4. ОТНОСНО: Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал.1 от ЗСВ за периода 01.01.2014 г. – 31.01.2014 г. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Приема отчета на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.01.2014 г. – 31.01.2014 г.

5.ОТНОСНО: Становище от проф. дмн Евгения Стоименова – БАН, относно направените доработки в Law Choice, версия 4, съгласно решение на ВСС по протокол № 42/31.10.2013 г., т. 13.5.
	
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

	5.1. Приема за сведение становище от проф. дмн Евгения Стоименова – БАН, относно направените доработки в Law Choice, версия 4, съгласно решение на ВСС по протокол № 42/31.10.2013 г., т. 13.5.

04.02.2014 г.			                  
							 ПРЕДСЕДАТЕЛ: /П/
                                                                                        ВАСИЛ ПЕТРОВ